Kap. 228

Prop. 1 S Tillegg 3

(2016–2017)
Proposisjon til Stortinget (forslag til stortingsvedtak)

FOR BUDSJETTÅRET 2017

Endring av Prop. 1 S (2016–2017) Statsbudsjettet 2017 under Kunnskapsdepartementet (tilskudd til frittstående skoler)

Tilråding fra Kunnskapsdepartementet 4. november 2016, godkjent i statsråd samme dag. (Regjeringen Solberg)

Dokumentet på regjeringen.no

1 Bakgrunn

Det vises til Prop. 1 S (2016–2017) for Kunnskapsdepartementet. Bevilgningene under kap. 228 Tilskudd til frittstående skoler går til skoler som er godkjent etter friskoleloven og voksenopplæringsloven kap. 4. Satsene for tilskudd til de fleste frittstående skolene bygger på de gjennomsnittlige utgiftene i den offentlige skolen, jf. friskoleloven kap. 6. Satsene for 2017 har blitt beregnet av Utdanningsdirektoratet på grunnlag av ressursene fylkeskommunene brukte til skole i 2015, rapportert gjennom KOSTRA og justert for utgifter som ikke skal være med i grunnlaget.

I beregningen av satsene for 2017 har det blitt brukt feil grunnlagsdata for fylkeskommunenes utgifter til videregående opplæring. Konsekvensen av dette er at anslaget som er gjort for forslag til bevilgninger under kap. 228 Tilskudd til frittstående skoler mv. i Prop. 1 S (2016–2017) er for lavt. Det gjelder kap. 228 post 71 Frittstående videregående skoler, post 72 Frittstående skoler godkjent etter kap. 4 i voksenopplæringsloven, post 74 Frittstående videregående skoler i utlandet, post 76 Andre frittstående skoler og post 77 Den tyske skolen i Oslo.

Tilskuddet til frittstående skoler skal oppfylle de finansielle pliktene staten har overfor skolene etter loven. Satsene må derfor korrigeres slik at skolene får riktig tilskuddsbeløp. Det gir et økt bevilgningsbehov under kap. 228 på 53,2 mill. kroner sammenlignet med Prop. 1 S (2016–2017).

Tilråding

Kunnskapsdepartementet

tilrår:

At Deres Majestet godkjenner og skriver under et framlagt forslag til proposisjon til Stortinget om endring av Prop. 1 S (2016–2017) Statsbudsjettet 2017 under Kunnskapsdepartementet (tilskudd til frittstående skoler).

Vi HARALD, Norges Konge,

stadfester:

Stortinget blir bedt om å gjøre vedtak om endring av Prop. 1 S (2016–2017) Statsbudsjettet 2017 under Kunnskapsdepartementet (tilskudd til frittstående skoler) i samsvar med et vedlagt forslag.

Forslag
til vedtak om endring av Prop. 1 S (2016–2017) Statsbudsjettet 2017 under Kunnskapsdepartementet (tilskudd til frittstående skoler)

I

I statsbudsjettet for 2017 blir bevilget under følgende kapittel:

Utgifter:

Kap.

Post

Formål

Kroner

228

Tilskudd til frittstående skoler mv.:

71

Frittstående videregående skoler, overslagsbevilgning

1 602 854 000

mot tidligere foreslått kr 1 555 114 000

72

Frittstående skoler godkjent etter kap. 4 i voksenopplæringsloven, overslagsbevilgning

156 504 000

mot tidligere foreslått kr 152 268 000

74

Frittstående videregående skoler i utlandet, overslagsbevilgning

18 671 000

mot tidligere foreslått kr 18 143 000

76

Andre frittstående skoler, overslagsbevilgning

49 065 000

mot tidligere foreslått kr 48 438 000

77

Den tyske skolen i Oslo, overslagsbevilgning

17 844 000

mot tidligere foreslått kr 17 761 000